Document ID: 32010D0761

РЕШЕНИЕ НА КОМИСИЯТА
от 7 декември 2010 година
за изменение на приложения I и II към Решение 2010/221/ЕС по отношение на одобрените национални мерки, предприети от Унгария и Обединеното кралство за борба с пролетната виремия по шараните
(нотифицирано под номер C(2010) 8617)
(текст от значение за ЕИП)
(2010/761/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 43, параграф 2 от нея,
като има предвид, че:
(1)
С Решение 2010/221/ЕС на Комисията от 15 април 2010 г. за одобряване на национални мерки за ограничаване на въздействието на някои болести по аквакултурите и дивите водни животни в съответствие с член 43 от Директива 2006/88/ЕО на Съвета (2) се разрешава на някои държави-членки да прилагат ограничения върху пускането на пазара и вноса на пратки от такива животни, за да се предотврати въвеждането на някои болести, между които и пролетната виремия по шараните (SVC), при условие че държавите-членки са доказали, че територията им или обособени части от нея са свободни от посочената болест („области, свободни от заболяване“) или че са въвели програма за ликвидиране на болестта с цел постигане на такова състояние.
(2)
В приложение I към Решение 2010/221/ЕС се изброяват областите, свободни от заболяване, а в приложение II към същото решение се изброяват областите, в които са въведени одобрени програми за ликвидиране.
(3)
В приложение II към Решение 2010/221/ЕС понастоящем е включена Великобритания като област от Обединеното кралство, в която е въведена одобрена програма за ликвидиране на SVC. Посочената държава-членка е предоставила информация, с която доказва, че програмата за ликвидиране е успешно завършена и че Великобритания следва да се счита за свободна от SVC и да бъде вписана в приложение I вместо в приложение II по отношение на тази болест.
(4)
Унгария подаде заявления до Комисията за одобряване на национални мерки по отношение на SVC. През последните две години Унгария проведе и целенасочен надзор по отношение на SCV, който показа, че цялата ѝ територия е свободна от SVC. Във връзка с горното Унгария следва да бъде вписана в приложение I към Решение 2010/221/ЕС като свободна от SVC.
(5)
Следователно е необходимо приложения I и II към Решение 2010/221/ЕС да бъдат съответно изменени.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I и II към Решение 2010/221/ЕС се заменят с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 7 декември 2010 година.

Labels: 0
3
6